als_Latn dik_Latn tur_Latn
Një ish-bashkëpunëtor i Al-Qaedës, i cili po vuan dënimin me burg të përjetshëm, ka treguar gjithçka di për sulmet e 11 shtatorit 2001 në SHBA. Sipas Zacarias Moussaoui, sulmet terroriste në kullat binjake janë financuar nga princi i Arabisë Saudite.
Moussaoui u dënua në vitin 2006, pasi akuzohet se ka marrë pjesë në sulmet ndaj Qendrës Botërore të Tregtisë dhe Pentagonit. Në një letër të drejtuar Gjykatës Federale të Oklahomës, ai thekson se dëshiron që të shpjegojë marrëdhënien midis princit saudit dhe grupit terrorist që organizoi rrëzimin e Kullave Binjake në SHBA.
Në letrën e të burgosurit, i cili njihet si “Rrëmbyesi-20″, shkruhet se princi ka marrë pjesë në veprimet terroriste dhe ka financuar fluturimet e tyre, ku ishte “i vetëdijshëm se çfarë po planifikonte Osama bin Laden”.
“Bin Laden, në bashkëpunim me princin saudit ka planifikuar të vriste ish presidentin amerikan, Bill Clinton, duke përmbysur aeroplanin presidencial amerikan, “Air Force 1″, – deklaron Moussaoui.
Krerët e shtetit të Arabisë Saudite kanë mohuar çdo lidhje me sulmin e vitit 2001, duke theksuar se ata janë ndër aleatët më të ngushtë të Shteteve të Bashkuara, dhe se nuk janë armiq të amerikanëve.
als_Latn als_Latn als_Latn als_Latn als_Latn